text: Nýggjur FK handil í Fuglafirði
text: #000001
text: Tað er av stórum týdningi, at handils­viður­skift­ini í einum býi eru í lagi. Hetta er eitt av mál­un­um,vit hava sett okkum fyri at røkka, nú FK letur upp nýggjan handil í Fuglafirði.
  Nýggi FK handilin er tann fjórði FK hand­il­in í Fuglafirði síðan latið varð upp á fyrsta sinni í 1961. Tann fyrsti var om­an fyri Vørsluna, tann næsti í stóra Muntra­bygn­ing­inum, og tann triði á Toftavegi. Tann nýggi, sum letur upp 4. september og er tann fjórði av FK-handlunum í Fuglafirði, er á Bakkavegi.
  Karmarnir og staðsetingin av hes­um handl­inum verða munandi betri enn hjá tí gamla. Við øktum vinnuvirksemi í bygdini vilja vit gera okkara til, at tænastustøði á tí handils­liga økin­um verður ment, og at vit fara at nøkta tann tørv, sum hetta fer at hava við sær.
  FK vil ikki bert vera kent fyri at selja lág­prís­vørur. Heldur ynskja vit vørufjølbroytni, har talan er um eitt úrval av vørum, sum bæði hevur breidd og djúpd. Tað skal hava breidd í tali av vøruflokkum og djúpd í tali av ymis­leika innan tann einstaka vøruflokkin av hús­ar­halds­vørum.
  Vit vilja vísa á, hvat vit duga og megna, nevniliga tað, at vit bæði eru dugnalig til at veita lágprísvøru og til dygdarvørur. Við nýggja handlinum fara vit at bjóða eitt størri vøruúrval. Eisini koma fleiri og fleiri vørur á hillarnar við okkara egna vørumerki, sum er FK/COOP. Kundarnir fara ikki at síggja okkara eginframleiddu vørur í øðrum handilsamtøkum enn í FK. Um ikki langa tíð verða á leið 25-30% av vørunum við okkara egna FK/COOP-merki.
  Við hesum skal eg nýta høvi at ynskja okkum øllum til lukku við nýggja handlinum, og takka starvs­fólkum, arbeiðstakarum og kommununi fyri gott samstarv.
text: #000004